dh-unibe/image-text_koenigsfelden-charters-post-1500 huggingface dataset:
Ich, Claͤwy Meyer vō Totikon, beken offenlich mit disem brief, das ich ein hof gelegen ze Tegre,
gilt jerlich acht mût knˀ, mit aller sir zuͦ gehoͤrt enpfangen han in namen und anstat mir gnedig frowen, frow Osana Jegerin, aͤpptissin, und gemeinen covent froͧwen ze Kûngsfeld₎, vō dem ersamen Hans Kristen, der zit mir gnedig froͧwen hofmeistˀ, das inn ze haben, nutzen und niessen, oͧch dar vō gewertig, dienstig und gehorsam zuͦ sind und alles das ze tuͦnd, das ein man sinen
gnedig froͧwen, einem hofmeistˀ an ir gnad stat pflichtig und schuldig zetuͦnd ist, alles nach
manleches und landtz recht, sit und gewonheit und ungevarlich. das ich aͧch alles gelopt und geschworn hab und des ze guͦtter sicherheit, hab ich erbettē den fromen, wissen Ruͦdolf Hessē,
schulthessen ze Lentzburg, das er sin eigen insigel fûr mich haͧt gehenckt an disen brief, das
ich, obgenātt schulthes, vergich getan hab, mir und minen erben anne schaden, der geben
ist an sant Andres tag, des helgen zwoͤlf botten, da man zalt vō der geburt Cristi fierzechenhundert und im sibenzigosten jar.
Königsf. 756
K
G 22
Staatsarchiv
AARGAU
hof zuͦ Tegre ✳
Taͤgre
Taͤgre